Armët e zjarrit dhe shëndeti publik
Ekspertët e konsiderojnë dhunën me armë zjarri një krizë të shëndetit publik në Shtetet e Bashkuara
Dhuna me armë zjarri ka shkaktuar vdekjen e më shumë se 30,000 burrave, grave dhe fëmijëve gjatë viteve të fundit në Shtetet e Bashkuara, sipas Qendrës për Kontrollin dhe Parandalimin e Sëmundjeve. Doktorët dhe specialistët e shëndetit publik thonë se dhuna me armë zjarri ka arritur nivele epidemike, duke e quajtur atë një kërcënim të madh publik. Amerikanët ndenjën të ngulur përballë kanaleve televizivë me 16 shtator. Një njeri i armatosur qëlloi dhe vrau 12 persona në një bazë ushtarake të Marinës në Uashington para se të vritej nga policia. Vrasjet masive në Shtetet e Bashkuara ndodhin aq shpesh sa që tani nuk janë më të paimagjinueshme. Presidenti Obama komentoi me keqardhje rreth këtij të fundit. Një organizatë e kryebashkiakëve amerikanë njofton se ka patur më shumë se 50 vrasje masive gjatë katër viteve të fundit. Sipas Qendrës për Kontrollin dhe Parandalimin e Sëmundjeve, në Shtetet e Bashkuara janë vrarë 11 mijë vetë me armë zjarri, gjatë vitit 2010, vitit i fundit për të cilin ka statistika. Njëzet mijë të tjerë përdoren armë zjarri për të kryer vetëvrasje po atë vit, dhe 73 mijë njerëz të tjerë përfunduan në dhomat e urgjencës në spital me plagë nga armët. Dr. Dariush Mozaffarian nga Fakulteti i Shëndetit Publik të Universitetit të Harvardit thotë se problemi pjesërisht shkaktohet nga kultura që e himnizon dhunën në ekranet e televizorëve. Dr. Mozaffarian foli përmes Skype. Ai mbështet ligje për të reduktuar dhunën armë. Presidenti Obama u bëri përsëri thirrje ligjvënësve që të veprojnë për kontrollin e armëve. Projektligji nuk u miratua nga Kongresi pas vrasjes së 20 fëmijëve dhe gjashtë të rriturve në dhjetorin e kaluar në qytetin Njutaun, në shtetin Kënektikat. Hulumtimet tregojnë se shumë amerikanë janë dakord se diçka duhet bërë. Colleen Barry foli për Zërin e Amerikës përmes Skype nga Shkolla e Shëndetit Publik të Universitetit Johns Hopkins. Qendra për Kontrollin dhe Parandalimin e Sëmundjeve njofton se nismat për të reduktuar dhunën me armë zjarri mund të shfrytëzojnë informacionin nga hulumtimet në lidhje me mënyrën e sjelljes dhe faktorët e mjedisit që lidhen me këtë lloj dhune.